Lítið lát er á gestafjölda til þjóðgarðsins á Þingvöllum þegar litið er á teljara staðsetta á Kárastaðastíg í Almannagjá . Nú í ársbyrjun 2020 er vel þess virði að skoða fjölda gesta sem lögðu leið sína að skoða þjóðgarðinn á árið 2019 . Samtals gengu 1.314.000 framhjá teljaranum í Almannagjá á síðsta ári . Er þetta örlítil niðursveifla ( - 0,6% ) miðað við árið 2018 þegar 1.322.000 fóru framhjá sama staur . Aðgengi að Þingvöllum , niður Almannagjá og að Lögbergi er gjarnan háð veðri og því geta sveiflur yfir vetrarmánuði milli ára verið háð færð og þá snjóar stundum fyrir geislara teljarans . Tölurnar hafa einnig þá annmarka að gestir garðsins ganga stundum það þétt saman framhjá teljara að ekki eru allir hausar taldir . Tölurnar gefa þó góða vísbendingu um þann straum ferðamanna sem „ seitlar “ niður Kárastaðastíg . Það gleður okkur að Þingvellir halda enn í sinni forna sjarma . Hér flykkjast að gestir ýmist til að njóta náttúru & menningarminja eða strengja heit . Við þökkum öllum gestum sem komu og sýndu þjóðgarðinum áhuga . Gleðilegt og gæfuríkt nýtt ár .